Barnaþingi lauk í gær sem er hið fyrsta sinnar tegundar sem haldið er hér á landi . Þingstörf barnaþings fóru fram í gær og voru niðurstöður þingsins afhentar ríkisstjórn í þinglok . Þær munu svo hafa bein áhrif á aðgerðaáætlun sem nú er í undirbúningi hjá félags - og barnamálaráðherra um aukna þátttöku barna í stefnumótun í kjölfar samþykktar ríkisstjórnar frá því í mars á þessu ári . Guðni Th. Jóhannesson , forseti Íslands , Ásmundur Einar Daðason , félags - og barnamálaráðherra og Salvör Nordal , umboðsmaður barna , fluttu ávörp við setningu þingsins . Ráðherrar í ríkisstjórn Íslands sýndu myndir af sér frá barnsaldri , tóku þátt í umræðu á sviði og svöruðu því meðal annars hvort þau hafi dreymt um að hafa áhrif sem börn . Ásmundur Einar Daðason , félags - og barnamálaráðherra : „ Ég er nýkominn heim frá fögnuði vegna þrjátíu ára afmælis Barnasáttmála Sameinuðu þjóðanna sem haldinn var í höfuðstöðvum þeirra í New York . Ein stærsta áskorunin sem þar var til umfjöllunar snýr að því hvernig hægt sé að auka þátttöku barna í ákvarðanatöku stjórnvalda . Þjóðir heims eru mislangt á veg komnar í þeim efnum . Barnaþing er haldið í samstarfi við forsætisráðuneytið , félagsmálaráðuneytið og samgöngu - og sveitarstjórnarráðuneytið .